**กลุ่มธุรกิจ SCGC รับ 10 รางวัลสถานประกอบการปลอดโรค ปลอดภัย กายใจเป็นสุข   
ประจำปี 2566 จากกระทรวงสาธารณสุข   
ตอกย้ำโรงงานปลอดภัย ควบคู่กับการดูแลสิ่งแวดล้อมและสังคมยั่งยืน**

**กรุงเทพ – 28 ธันวาคม 2566** : เมื่อเร็ว ๆ นี้ 10 บริษัทในกลุ่มธุรกิจเอสซีจี เคมิคอลส์ หรือ SCGC ได้รับ**รางวัลระดับประเทศ ประเภทโล่ทอง จากกระทรวงสาธารณสุข โดยกรมควบคุมโรค กรมอนามัย และกรมสุขภาพจิต ในโครงการ “สถานประกอบการปลอดโรค ปลอดภัย กายใจเป็นสุข” ประจำปี 2566** ซึ่งพิจารณาจากผลการตรวจประเมินโรงงานในด้านการจัดบริการอาชีวอนามัยและเวชกรรมสิ่งแวดล้อม ทั้งนี้ เพื่อผลักดันเป้าหมายให้ประชากรวัยทำงานของประเทศมีสุขภาพกาย สุขภาพใจ และมีสภาพแวดล้อมการทำงานที่ดี เป็นกำลังสำคัญในการพัฒนาประเทศตามแนวคิด “โลกเปลี่ยน คนปรับ ยกระดับสุขภาพคนทำงาน” **สะท้อนความมุ่งมั่นของ SCGC ในการเป็นผู้นำตลาดเคมีภัณฑ์ครบวงจรระดับภูมิภาค   
ที่มุ่งสร้างการเติบโตทางธุรกิจควบคู่กับความยั่งยืน ดำเนินธุรกิจภายใต้หลักบรรษัทภิบาล ควบคู่ไปกับการดูแลสิ่งแวดล้อม สังคม และพนักงานตามแนวทาง ESG** โดยมี นายแพทย์ธงชัย กีรติหัตถยากร อธิบดีกรมควบคุมโรค เป็นผู้มอบรางวัล

สำหรับบริษัทในกลุ่มธุรกิจเอสซีจี เคมิคอลส์ หรือเอสซีจีซี (SCGC) ที่ได้รับรางวัลระดับประเทศ ประเภทโล่ทอง ประจำปี 2566ได้แก่ 1. บริษัท ไทยโพลิเอททีลีน จำกัด 2. บริษัท ไทย เอ็มเอฟซี จำกัด   
3. บริษัท แกรนด์สยามคอมโพสิต จำกัด 4. บริษัท ระยองโอเลฟินส์ จำกัด 5. บริษัท มาบตาพุดโอเลฟินส์ จำกัด 6. บริษัท เร็ปโก เมนเทนแนนซ์ จำกัด 7. บริษัท มาบตาพุด แทงค์ เทอร์มินัล จำกัด 8. บริษัท ระยอง เทอร์มินัล จำกัด 9. บริษัท เอสซีจีซี ไอโค พอลิเมอร์ จำกัด 10. บริษัท นวพลาสติกอุตสาหกรรม จำกัด

โครงการวัยทำงานปลอดโรค ปลอดภัย กายใจเป็นสุข มีเกณฑ์การพิจารณาจาก 5 กิจกรรม ได้แก่   
การเฝ้าระวังโรคจากการทำงาน กิจกรรมส่งเสริมสุขภาพและโภชนาการที่ดี กิจกรรมป้องกันและลดการเกิดอุบัติเหตุภายในงาน กิจกรรมส่งเสริมด้านความปลอดภัย และกิจกรรมสร้างเสริมสุขภาพจิตที่ดี โดยกระทรวงสาธารณสุขได้มอบรางวัลให้กับสถานประกอบการเพื่อเป็นต้นแบบให้กับหน่วยงานอื่น ๆ รวมทั้งส่งเสริมให้ประชากรวัยทำงานมีความปลอดภัยจากการประกอบอาชีพและสิ่งแวดล้อม ตลอดจนมีสุขภาพจิตดี

ข้อมูลเพิ่มเติม <https://www.scgchemicals.com>